ΚΑΝΟΝΙΣΜΟΣ (ΕΚ) αριθ. 2228/96 ΤΗΣ ΕΠΙΤΡΟΠΗΣ της 21ης Νοεμβρίου 1996 για το άνοιγμα και τον τρόπο διαχείρισης δασμολογικής ποσόστωσης 50 000 τόνων σκληρού σίτου του κωδικού ΣΟ 1001 10 00

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου ΧΧΙV.6 της GATT (1), και ιδίως το άρθρο 1,

Εκτιμώντας:

ότι η Κοινότητα ανέλαβε τη δέσμευση, στο πλαίσιο του ΔΟΕ, να καθορίσει, κατά περίοδο εμπορίας και από την 1η Ιανουαρίου 1996 μία δασμολογική ποσόστωση με μηδενικό δασμό 50 000 τόνων για το σκληρό σίτο ελάχιστης περιεκτικότητας σε υαλώδεις κόκκους 73 % 7 ότι η εν λόγω ποσόστωση συγκαταλέγεται στον κατάλογο CXL της Κοινότητας που έχει κατατεθεί στο ΔΟΕ 7

ότι οι εισαγωγές αυτές εξαρτώνται από την υποβολή πιστοποιητικού εισαγωγής 7 ότι είναι απαραίτητο να καθοριστούν οι όροι για τη χορήγηση αυτών των πιστοποιητικών 7

ότι, για την εξασφάλιση της σωστής διαχείρισης των εισαγωγών, πρέπει να καθιερωθεί ένα σύστημα εγγυήσεων 7 ότι, λόγω της πιθανότητας κερδοσκοπίας που υφίστανται συνεπεία της απαλλαγής από την καταβολή δασμού, η πρόσβαση στις εισαγωγές αυτές θα πρέπει να είναι περιορισμένη, σε αυτούς που καταθέτουν εγγύηση για την εισαγωγή και αποδεικνύουν ότι έχουν ασκήσει εμπορική δραστηριότητα στον τομέα των σιτηρών από δωδεκαμήνου τουλάχιστον και είναι εγγεγραμμένοι στα εμπορικά μητρώα του κράτους μέλους όπου υποβλήθηκε η αίτηση 7

ότι οι ειδικές διατάξεις που διέπουν τη διοργάνωση των εισαγωγών και, ιδίως, αυτές που έχουν σχέση με τις προσκλήσεις υποβολής αιτήσεων για τα πιστοποιητικά εισαγωγής θα θεσπίζονται σύμφωνα με τη διαδικασία που ορίζεται στο άρθρο 23 του κανονισμού (ΕΟΚ) αριθ. 1766/92 του Συμβουλίου (2), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (3) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγεται δασμολογική ποσόστωση 50 000 τόνων σκληρού σίτου του κωδικού ΣΟ 1001 10 00 με ελάχιστη περιεκτικότητα σε υαλώδεις κόκκους 73 % ανά περίοδο εμπορίας. Ωστόσο, βάσει της περιόδου εμπορίας 1995/96 η μέγιστη ποσότητα προς εισαγωγή ανέρχεται σε 25 000 τόνους. Ο δασμός κατά την εισαγωγή στο εσωτερικό της ποσόστωσης είναι μηδενικός. Η εισαγωγή υπόκειται σε πιστοποιητικό εισαγωγής που εκδίδεται σύμφωνα με τις διατάξεις του παρόντος κανονισμού.

2. Εφαρμόζονται οι διατάξεις του κανονισμού (ΕΟΚ) αριθ. 3719/88 της Επιτροπής (4), πλην αντιθέτων διατάξεων του παρόντος κανονισμού.

3. Οι διατάξεις του κανονισμού (ΕΚ) αριθ. 1249/96 της Επιτροπής (5), δεν εφαρμόζονται στα πιστοποιητικά σκληρού σίτου που ζητούνται δυνάμει του παρόντος κανονισμού, πλην αντιθέτων διατάξεων του παρόντος κανονισμού.

Άρθρο 2

1. Το παραδεκτό μιας αίτησης για πιστοποιητικό σε σχέση με την ποσότητα που αναφέρεται στο άρθρο 1 παράγραφος 1 εξαρτάται από τους ακόλουθους όρους:

α) η αίτηση πρέπει να αφορά ποσότητα μεταξύ 500 τόνων και 5 000 τόνων σκληρού σίτου για εισαγωγή 7

β) εάν η αίτηση υποβάλλεται από εντολοδόχο πρέπει να περιλαμβάνει το ονοματεπώνυμο και τη διεύθυνση του εντολέα 7

γ) πρέπει να συνοδεύεται από:

- απόδειξη ότι ο αιτών είναι φυσικό ή νομικό πρόσωπο και έχει ασκήσει εμπορική δραστηριότητα στον τομέα των σιτηρών για δώδεκα τουλάχιστον μήνες και ο αιτών είναι εγγεγραμμένος στα εμπορικά μητρώα του κράτους μέλους όπου υποβλήθηκε η αίτηση,

- απόδειξη ότι έχει κατατεθεί εγγύηση 5 Ecu ανά τόνο στην αρμόδια αρχή του σχετικού κράτους μέλους με σκοπό την εγγύηση της καλής πίστης του αιτούντος,

- γραπτή δέσμευση από τον αιτούντα για τη σύσταση στις τελωνειακές αρχές του σχετικού κράτους μέλους, κατά την υποβολή της δήλωσης θέσης σε ελεύθερη κυκλοφορία εγγύησης αισίου πέρατος της εισαγωγής 7 το ποσό της εγγύησης αυτής ισοδυναμεί με το δασμό που αναφέρεται στο άρθρο 10 του κανονισμού (ΕΟΚ) αριθ. 1766/92 που εφαρμόζεται την ημέρα που έγινε η αίτηση,

- γραπτή δήλωση από τον αιτούντα ότι υπέβαλε μόνο μία αίτηση. Στην περίπτωση που ο αιτών υποβάλλει περισσότερες από μία αιτήσεις για πιστοποιητικό εισαγωγής που αφορά το ίδιο προϊόν, όλες οι αιτήσεις κρίνονται απαράδεκτες.

Ωστόσο, οι αιτήσεις πιστοποιητικών εισαγωγής σκληρού σίτου ποιότητας σύμφωνης προς τις διατάξεις του άρθρου 1, οι οποίες έχουν κατατεθεί μεταξύ 1ης Ιανουαρίου 1996 και της έναρξης της ισχύος του παρόντος κανονισμού, θεωρούνται ότι έχουν κατατεθεί δυνάμει του παρόντος κανονισμού. Για το σκοπό αυτό, τα κράτη μέλη διαβιβάζουν στην Επιτροπή την πληροφορία σχετικά με τις ποσότητες που περιέχονται στις αιτήσεις πιστοποιητικού εισαγωγής σκληρού σίτου ποιότητας σύμφωνης προς τις διατάξεις του άρθρου 1, που υποβλήθηκαν κατά τη διάρκεια της εν λόγω περιόδου, με τέλεξ, τέλεφαξ ή τηλεγράφημα εντός των 15 ημερών που έπονται της ημερομηνίας έναρξης της ισχύος του παρόντος κανονισμού. Σε περίπτωση που τα πιστοποιητικά εισαγωγής έχουν χορηγηθεί εντός της προαναφερθείσας περιόδου, τα κράτη μέλη διαβιβάζουν, εντός της ίδιας προθεσμίας, την πληροφορία σχετικά με τις ποσότητες για τις οποίες μπορεί να αποδειχθεί:

- μέσω αντιπροσωπευτικών δειγμάτων που λαμβάνονται από τις τελωνειακές αρχές κατ' εφαρμογή του άρθρου 6 των κανονισμών (ΕΚ) αριθ. 1249/96 και (ΕΚ) αριθ. 1502/95 της Επιτροπής (6), και, αν τα δείγματα αυτά δεν είναι διαθέσιμα,

- μέσω της σύμβασης αγοράς ή

- μέσω πιστοποιητικού ποιότητας,

ότι η εισαχθείσα ποιότητα ή η ποιότητα που πρόκειται να εισαχθεί είναι σύμφωνη με τις διατάξεις του άρθρου 1. Στην περίπτωση πιστοποιητικών εισαγωγής σκληρού σίτου που έχουν εκδοθεί ή χρησιμοποιηθεί κατά τη διάρκεια της προαναφερθείσας περιόδου, η εγγύηση που αναφέρεται στο άρθρο 5 των κανονισμών (ΕΚ) αριθ. 1502/95 και (ΕΚ) αριθ. 1249/96 αποδεσμεύεται, όταν η τελωνειακή αρχή του κράτους μέλους εισαγωγής διαπιστώνει ότι η περιεκτικότητα σε υαλώδεις κόκκους είναι τουλάχιστον 73 %.

Βάσει των ποσοτήτων που ανακοινώνονται κατ' αυτόν τον τρόπο, η Επιτροπή εφαρμόζει, ενδεχομένως τις διατάξεις του άρθρου 3 παράγραφος 3 δεύτερο εδάφιο.

2. Η αίτηση της οποίας ένα ή περισσότερα στοιχεία αποκλίνουν από τα στοιχεία που προβλέπονται στην πρόσκληση υποβολής των αιτήσεων για πιστοποιητικά εισαγωγής απορρίπτεται επίσης ως απαράδεκτη.

3. Με την επιφύλαξη του άρθρου 3 παράγραφος 5, μια αίτηση δεν μπορεί να αποσυρθεί.

Άρθρο 3

1. Οι αιτήσεις πιστοποιητικών εισαγωγής σκληρού σίτου του κωδικού ΣΟ 1001 10 00, ποιότητας σύμφωνης προς τις διατάξεις του άρθρου 1 κατατίθενται στις αρμόδιες αρχές κάθε κράτους μέλους εντός προθεσμίας που έχει οριστεί από το σχετικό κανονισμό της Επιτροπής.

2. Τα κράτη μέλη κοινοποιούν στην Κοινότητα με τέλεξ, τέλεφαξ ή τηλεγράφημα εντός προθεσμίας δύο εργασίμων ημερών από την εκπνοή της προθεσμίας υποβολής των αιτήσεων:

- τον αριθμό των παραδεκτών αιτήσεων που έχουν υποβληθεί, ακόμα και αν ο αριθμός τους είναι μηδέν,

- την ποσότητα σκληρού σίτου για την οποία έχουν υποβληθεί οι αιτήσεις,

- τα ονοματεπώνυμα και τις διευθύνσεις των αιτούντων.

3. Εντός τριών εργάσιμων ημερών από την εκπνοή της προθεσμίας κοινοποίησης που αναφέρεται στην παράγραφο 2, η Επιτροπή ανακοινώνει στα κράτη μέλη κατά πόσο τα πιστοποιητικά μπορούν να χορηγηθούν για τη συνολική ποσότητα σκληρού σίτου που αποτέλεσε αντικείμενο αιτήσεων. Σε περίπτωση που η ποσότητα αυτή υπερβαίνει την ποσότητα που μπορεί να εισαχθεί κατά τη σχετική περίοδο, η Επιτροπή ανακοινώνει στα κράτη μέλη το ή τα ποσοστά μείωσης που θα πρέπει να εφαρμόσουν κατά την έκδοση των πιστοποιητικών σε σχέση με τις ποσότητες που αποτέλεσαν αντικείμενο αιτήσεων.

Στην περίπτωση που το σύνολο των αιτήσεων πιστοποιητικών εισαγωγής που κατατίθενται μεταξύ της 1ης Ιανουαρίου 1996 και της έναρξης της ισχύος του παρόντος κανονισμού και των πιστοποιητικών που εκδίδονται κατά τη διάρκεια της ίδιας περιόδου, και οι οποίες ανακοινώνονται στην Επιτροπή σύμφωνα με το άρθρο 2 παράγραφος 1 δεύτερο εδάφιο, υπερβαίνουν τις ποσότητες που προβλέπονται στο άρθρο 1, η Επιτροπή εφαρμόζει συντελεστή μείωσης των ποσοτήτων, τις οποίες αφορούν κάθε αίτηση και κάθε πιστοποιητικό. Στην περίπτωση πιστοποιητικών που έχουν ήδη χορηγηθεί, στην προκύπτουσα ποσότητα εφαρμόζεται ο μειωμένος δασμός που αναφέρεται στο άρθρο 1 και στο υπόλοιπο μέχρι την ποσότητα, για την οποία είχε χορηγηθεί το πιστοποιητικό, ο δασμός κατά την εισαγωγή που ισχύει κατά ημερομηνία τήρησης των τελωνειακών διατυπώσεων.

4. Η έκδοση των πιστοποιητικών εισαγωγής εξαρτάται από την προσκόμιση, εκ μέρους του αιτούντα, της απόδειξης σχετικά με την κατάθεση της εγγύησης που αναφέρεται στο άρθρο 2 παράγραφος 1 στοιχείο γ) δεύτερη περίπτωση.

5. Τα πιστοποιητικά εισαγωγής εκδίδονται το ταχύτερο δυνατό, μετά την κοινοποίηση της Επιτροπής στα κράτη μέλη που αναφέρεται στην παράγραφο 3, και εν πάση περιπτώσει εντός τριών εργάσιμων ημερών.

Η διάρκεια ισχύος των πιστοποιητικών εισαγωγής σκληρού σίτου περιορίζεται σε επτά ημέρες.

Άρθρο 4

Το πιστοποιητικό εισαγωγής περιέχει τα ακόλουθα στοιχεία και εξαρτάται από τους ακόλουθους όρους:

- στις θέσεις 7 και 8 αναφέρονται αντίστοιχα η χώρα προέλευσης και η χώρα καταγωγής του εν λόγω προϊόντος,

- στις θέσεις 7 και 8 η μνεία «ναι» σημειώνεται με ένα σταυρό,

- στη θέση 9 η μνεία «όχι» σημειώνεται με ένα σταυρό,

- κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, η ποσότητα που τίθεται σε ελεύθερη κυκλοφορία δεν πρέπει να υπερβαίνει την ποσότητα που αναφέρεται στις θέσεις 17 και 18 και ο αριθμός «0» πρέπει να εγγράφεται στη θέση 19,

- στη θέση 20 πρέπει να αναγράφεται μία από τις ακόλουθες ενδείξεις:

Trigo duro del cσdigo NC 1001 10 00, cuya calidad cumple con lo dispuesto en el Reglamento (CE) n° 2228/96

Hεrd hvede, KN-kode 1001 10 00, af kvalitet som fastsat i forordning (EF) nr. 2228/96

Hartweizen des KN-Codes 1001 10 00 von einer Qualitδt gemδί den Bestimmungen der Verordnung (EG) Nr. 2228/96

Σκληρός σίτος του κωδικού ΣΟ 1001 10 00, ποιότητας σύμφωνης με τις διατάξεις του κανονισμού (ΕΚ) αριθ. 2228/96

Durum wheat CN code 1001 10 00, of which the quality conforms with the provisions of Regulation (EC) No 2228/96

Blι dur du code NC 1001 10 00, de qualitι conforme aux dispositions du rθglement (CE) n° 2228/96

Frumento duro, codice NC 1001 10 00, di qualitΰ conforme a quanto prescritto dal regolamento (CE) n. 2228/96

Harde kwaliteitstarwe van GN-code 1001 10 00 die beantwoordt aan de bepalingen van Verordening (EG) nr. 2228/96

Trigo duro do cσdigo NC 1001 10 00, de qualidade conforme ΰs disposiηυes do Regulamento (CE) nΊ 2228/96

CN-koodiin 1001 10 00 kuuluva asetuksen (EY) N:o 2228/96 sδδnnφsten mukaista laatua oleva durumvehnδ

Durumvete med KN-nummer 1001 10 00 av en kvalitet som uppfyller bestδmmelserna i fφrordning (EG) nr 2228/96,

- στη θέση 24, πρέπει να αναγράφεται μία από τις ακόλουθες ενδείξεις:

Derecho cero. Contingente arancelario para el trigo del cσdigo NC 1001 10 00 abierto de acuerdo con el Reglamento (CE) n° 3093/95 del Consejo (7)

Nultold. Toldkontingent for hεrd hvede, KN-kode 1001 10 00, εbnet i henhold til Rεdets forordning (EF) nr. 3093/95 (8)

Zollfrei. Mit der Verordnung (EG) Nr. 3093/95 des Rates (9) erφffnetes Zollkontingent fόr Hartweizen des KN-Codes 1001 10 00

Μηδενικός δασμός. Δασμολογική ποσόστωση σκληρού σίτου του κωδικού ΣΟ 1001 10 00 που έχει ανοιχθεί δυνάμει του κανονισμού (ΕΚ) αριθ. 3093/95 του Συμβουλίου (10)

Zero levy. Tariff quota for durum wheat falling with CN code 1001 10 00 opened under Council Regulation (EC) No 3093/95 (11)

Droit zιro. Contingent tarifaire blι dur du code NC 1001 10 00 ouvert par le rθglement (CE) n° 3093/95 du Conseil (12)

Dazio zero. Contingente tariffario di frumento duro del codice NC 1001 10 00 aperto a norma del regolamento (CE) n. 3093/95 del Consiglio (13)

Nulrecht. Tariefcontingent voor harde tarwe van GN-code 1001 10 00 geopend bij Verordening (EG) nr. 3093/95 van de Raad (14)

Direito nulo. Contingente pautal do trigo duro, cσdigo NC 1001 10 00 aberto pelo Regulamento (CE) nΊ 3093/95 do Conselho (15)

Tulliton. Neuvoston asetuksella (EY) N:o 3093/95 (16) avattu CN-koodiin 1001 10 00 kuuluvan durumvehnδn tariffikiintiφ

Avgift 0. Tullkvot fφr durumvete med KN-nummer 1001 10 00 φppnad genom rεdets fφrordning (EG) nr 3093/95 (17),

- κατά παρέκκλιση από το άρθρο 6 παράγραφος 1 του κανονισμού (ΕΚ) αριθ. 1162/95 της Επιτροπής (18), το πιστοποιητικό εισαγωγής σκληρού σίτου του κωδικού ΣΟ 1001 10 00 ισχύει από την ημερομηνία έκδοσής του, κατά την έννοια του άρθρου 21 παράγραφος 1 του κανονισμού (ΕΟΚ) αριθ. 3719/88, μέχρι το πέρας της έκτης ημέρας από την έκδοσή του,

- κατά παρέκκλιση από τον κανονισμό (ΕΟΚ) αριθ. 3719/88, τα δικαιώματα που απορρέουν από την άδεια δεν μεταβιβάζονται.

Άρθρο 5

1. Η εγγύηση καλής πίστης που αναφέρεται στο άρθρο 2 παράγραφος 1 στοιχείο γ) δεύτερη περίπτωση αποδεσμεύεται κατά την έκδοση του πιστοποιητικού.

2. Η εγγύηση για την εισαγωγή που αναφέρεται στο άρθρο 2 παράγραφος 1 στοιχείο γ) τρίτη περίπτωση αποδεσμεύεται μόλις προσκομισθεί η απόδειξη με την οποία πιστοποιείται ότι πληρούνται οι προβλεπόμενοι όροι ποιότητας για τις εισαγόμενες ποσότητες. Σε περίπτωση μη τήρησης των όρων ποιότητας, η εγγύηση καταπίπτει ως εισαγωγικός δασμός.

3. Η απόδειξη που αναφέρεται στην παράγραφο 2 παρέχεται από τον οργανισμό, ο οποίος είναι επιφορτισμένος με τη διεξαγωγή του ελέγχου στο κράτος μέλος εισαγωγής.

4. Για τη διαπίστωση της συμφωνίας της εισαγόμενης ποιότητας, η τελωνειακή αρχή του κράτους μέλους εισαγωγής λαμβάνει χωριστά και διατηρεί τουλάχιστον επί έξι μήνες στη διάθεση της Επιτροπής αντιπροσωπευτικά δείγματα κατά τη θέση σε ελεύθερη κυκλοφορία στην Κοινότητα.

5. Τα έξοδα που αφορούν τους ελέγχους καθώς και το κόστος των δειγμάτων βαρύνουν τον κάτοχο του πιστοποιητικού εισαγωγής.

6. Οι μέθοδοι αναφοράς για τον έλεγχο που αναφέρεται στην παράγραφο 2 και αποσκοπεί στον προσδιορισμό της ποιότητας του σκληρού σίτου που εισάγεται, είναι αυτές που περιγράφονται στον κανονισμό (ΕΟΚ) αριθ. 1908/84 της Επιτροπής (19).

Άρθρο 6

1. Τα κράτη μέλη ανακοινώνουν στην Επιτροπή με τέλεξ, τέλεφαξ ή τηλεγράφημα:

α) το αργότερο εντός δύο εργάσιμων ημερών μετά την έκδοση του πιστοποιητικού εισαγωγής, την ποσότητα για την οποία έχουν εκδοθεί, καθώς και την ημερομηνία έκδοσης, τις χώρες προέλευσης και καταγωγής του προϊόντος και το ονοματεπώνυμο και τη διεύθυνση των κατόχων των πιστοποιητικών 7

β) το αργότερο την τελευταία εργάσιμη ημέρα του μήνα που ακολουθεί τον μήνα κατά τον οποίο ετέθη το προϊόν σε ελεύθερη κυκλοφορία, τις πληροφορίες που αναφέρονται στο στοιχείο α), και αφορούν την ποσότητα προϊόντος που έχει τεθεί σε ελεύθερη κυκλοφορία ανά χώρα καταγωγής.

2. Οι ανακοινώσεις που αναφέρονται στην παράγραφο 1 είναι υποχρεωτικές έστω και εάν δεν έχει υποβληθεί καμία αίτηση, δεν έχει εκδοθεί κανένα πιστοποιητικό ή δεν έχει πραγματοποιηθεί καμία εισαγωγή.

Άρθρο 7

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Νοεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 146 της 20. 6. 1996, σ. 1.

(2) ΕΕ αριθ. L 181 της 1. 7. 1992, σ. 21.

(3) ΕΕ αριθ. L 126 της 24. 5. 1996, σ. 37.

(4) ΕΕ αριθ. L 331 της 2. 12. 1988, σ. 1.

(5) ΕΕ αριθ. L 161 της 29. 6. 1996, σ. 125.

(6) ΕΕ αριθ. L 147 της 30. 6. 1995, σ. 13.

(7) ΕΕ αριθ. L 334 της 30. 12. 1995, σ. 1.

(8) ΕΕ αριθ. L 117 της 24. 5. 1995, σ. 2.

(9) ΕΕ αριθ. L 178 της 5. 7. 1984, σ. 22.